pythainlp/thai-wiki-dataset-v3 huggingface dataset:
นะฮ์ญุลบะลาเฆาะฮ์

นะฮ์ญุลบะลาเฆาะฮ์ (نَهْج ٱلْبَلَاغَة) เป็นชุดสะสมคำพูด ข้อความ ตัฟซีร และสายรายงานของอะลี อิบน์ อะบีฏอลิบ ลูกพี่ลูกน้องของศาสดามุฮัมมัด ที่สำคัญที่สุด ซึ่งรวบรวมโดยอัชชะรีฟุรเราะฎี
นักวิชาการชีอะฮ์ในคริสต์ศตวรรษที่ 10 (ฮิจเราะห์ศตวรรษที่ 4) โดยถือเป็นวรรณกรรมชิ้นเอกของอิสลามนิกายชีอะฮ์
== อ้างอิง ==
==แหล่งข้อมูลอื่น==
Nahj al Balagha translations, paragraph by paragraph, in 27 languages
Nahj al-Balagha Google Chrome Quotes Extension (English)
Nahj al-Balagha Audio (English)
Nahj ul Balagha - Sermons, Sayings & Letters
Nahj al-Balagha with English translation
Nahj al-Balagha and Commentaries Online
Nahj al-Balagha and Commentaries Online 
Nahj al-Balaghah (Peak of Eloquence)
Lineage of al-Radi and his Life
Sources of Nahj al-Balaghah
The Contents of Nahj al-Balaghah
The Commentaries on Nahj al-Balaghah
Misconceptions about Nahj al-Balaghah
Right to Acquire Knowledge: Nahj al-Balaghah's Approach
Freedom, Human Destiny, and the World in the Nahj al-Balaghah
The Concept of Freedom in the Nahj al-Balaghah
Freedom in the Islamic Framework of Human Rights, With Special Reference to the Nahj al-Balaghah
Words of Ali, Nahj al Balagha, Qazi Dr. Shaikh Abbas Borhany.pdf Miraculous Words of Ali, Nahj al-Balagha by Qazi Dr. Shaikh Abbas Borhany
Aalulbayt Global Information Center
ชีอะฮ์
ผลงานเกี่ยวกับอะลี
หนังสือภาษาอาหรับ
ปรัชญาแห่งชีวิต
ริซาละห์ ฮุกูก

ริซาละห์ ฮุกูก (ตำราเกี่ยวกับสิทธิ)คือชื่อฮาดิษบทยาวจากท่านอิมาม อาลี อิบนิ ฮุเซน (อฺ) ที่รายงานจาก อบูฮัมซะ ซุมาลี 
เนื่องจากเนื้อหาสำคัญในตำราฉบับนี้ทำให้มีนักวิชาการหลายท่านแปลและเขียนอรรถาธิบายขึ้นมาตำราฉบับนี้ถูกแปลเป็นภาษา อังกฤษ อาร์เมเนีย  ภาษาอูรดู
==  ขอบเขตเนื้อหาของตำรา ==
ในตำราฉบับนี้ได้ทำการตรวจสอบสิทธิและหน้าที่ของมนุษย์ทั้งหมด ๕๑ สิทธิโดยแบ่งเป็นเจ็ดส่วนดังนี้
-	สิทธิของพระองค์ 
-	สิทธิของตัวตนและร่างกายของมนุษย์
-	สิทธิของการกระทำที่เป็นอิบาดัต
-	สิทธิของผู้ปกครองและประชาชน
-	สิทธิของญาติพี่น้อง
-	สิทธิทางสังคม
-	สิทธิทางเศรษฐกิจ
=== ความหมายของสิทธิในตำราฉบับนี้ ===
ในตำราฉบับนี้สิทธิหมายถึง บทบัญญัติ และหน้าที่ที่พระองค์ทรงกำหนดให้แก่มนุษย์ สิทธิต่าง ๆ ที่ถูกกำหนดมิได้เป็นสิทธิที่ต้องทำสำหรับผู้ศรัทธา (วาญิบ)เท่านั้นแต่ยังครอบคลุมไปยังเรื่องที่สนับสนุนให้กระทำ(อิสติฮบาบ) นอกเหนือจากนั้นสิทธิต่าง ๆ ที่ถูกกำหนดในตำราฉบับนี้ไม่ได้สร้างข้อกำหนดว่าต้องกระทำ ที่หากละทิ้งแล้วจะพบกับบทลงโทษทางบทบัญญัติ แต่เป็นข้อกำหนดที่มาจากการกำหนดหน้าที่ทางจริยธรรมอันดีงามของมนุษย์ผู้ศรัทธาคนหนึ่ง
== คุณค่าทางสายรายงานของตำรา ==
หนังสือแหล่งฮาดิษที่เก่าแกที่สุดและได้บันทึกตัวบทตำราฉบับนี้อย่างครบถ้วนมีดังต่อไปนี้
- ตะฮะฟุลอุกูล โดยฮาซัน อิบนิ อาลี อิบนิ ฮูเซน อิบนิ ชุอฺบะ ฮะรอนี /เสียชีวิตเมื่อปี ๓๘๑ ฮ.ค ในตำราเลมนี้ได้กล่าวถึง ๕๐ สิทธิโดยไม่ได้กล่าวถึงสายรายงาน 
- คิศอล โดยท่านเชคศอดูก
- มัน ลา ยะฮฎอรอฮุล ฟะกิฮ 
โดยเชคศอดูก ในตำราสองเล่มนี้นอกเหนือจาก ๕๐ สิทธิท่านเชคศอดูกได้เพิ่มเติมอีก ๑ สิทธิ คือสิทธิของการทำฮัจย์ แม้ว่าท่านไม่ได้กล่าวถึงสิทธิของการทำฮัจย์ในบทนำของคิศอล นอกเหนือจากนั้นควรกล่าวเพิ่มเติมเกี่ยวกับสายรายงานว่า
1. ในหนังสือ มัน ลา ยะฮฎอรอฮุล ฟะกิฮไม่ได้มีการกล่าวถึงสายรายงาน ดังนั้นฮาดิษขาดตอนในเรื่องของสายรายงาน เช่นเดียวกันฮาดิษที่ถูกกล่าวถึงในหนังสือทั้งสามเล่มมีความแตกต่างกัน
2.	ในสายรายงานของตำราคิศอลไม่มีชื่อของ อิสมาอีล อิบนิ ฟัฎล์อยู่
3. ในหนังสือ มัน ลา ยะฮฎอรอฮุล ฟะกิฮ ไม่ได้กล่าวว่า สิทธิต่าง ๆ มาจากท่านอิมามสัจจาด(อฺ)ในขณะที่ในคิศอลได้กล่าวถึงสิ่งนี้
== منابع ==
โปเกมอน ซูเปอร์มิสทะรีดันเจียน

โปเกมอน ซูเปอร์มิสทะรีดันเจียน (Pokémon Super Mystery Dungeon, ) เป็นวิดีโอเกมโรกไลก์พัฒนาโดยบริษัทสไปค์ชุนซอฟท์ และจำหน่ายโดยบริษัท โปเกมอน จำกัดและนินเท็นโด ออกจำหน่ายประเทศญี่ปุ่นในวันที่ 17 กันยายน พ.ศ. 2558 และจำหน่ายอเมริกาเหนือในวันที่ 20 พฤศจิกายน พ.ศ. 2558
== วิธีการเล่น ==
คุณจะกลายเป็นโปเกมอนและต้องผจญภัยกับมิสทะรีดันเจียน โลกโปเกมอนเกิดวิกฤต คุณต้องเป็นโปเกมอนและร่วมผจญภัยกับเพื่อนๆ ร่วมด้วยโปเกมอนในตำนานและโปเกมอนมายา ร่วมกับโปเกมอนกว่า 720 ตัว
== อ้างอิง ==
วิดีโอเกมที่ออกวางจำหน่ายในปี พ.ศ. 2558
เกมผลิตโดยสไปค์ชุนซอฟท์
เกมสำหรับนินเท็นโด 3ดีเอส
วิดีโอเกมที่พัฒนาขึ้นในประเทศญี่ปุ่น
วิดีโอเกมตะลุยดันเจียน
วิดีโอเกมโรกไลก์
เจ้าหญิงลูอีเซอแห่งปรัสเซีย (1808-1870)

เจ้าหญิงลูอีเซอแห่งปรัสเซีย (Luise Auguste Wilhelmine Amalie von Preußen) เป็นเจ้าหญิงเยอรมันจากราชอาณาจักรปรัสเซียซึ่งทรงอภิเษกสมรสเข้าสู่พระราชวงศ์เนเธอร์แลนด์ในฐานะพระชายาในเจ้าชายเฟรเดอริกแห่งเนเธอร์แลนด์
== พระประวัติ ==
เจ้าหญิงลูอีเซอแห่งปรัสเซีย ประสูติ 1 กุมภาพันธ์ ค.ศ. 1808 ณ ราชอาณาจักรปรัสเซีย ทรงเป็นพระราชบุตรพระองค์ที่ 8 และพระราชธิดาพระองค์ที่ 3 ใน พระเจ้าฟรีดริช วิลเฮล์มที่ 3 แห่งปรัสเซีย กับ ลูอีเซอแห่งเมคเลินบวร์ค-ชเตรลิทซ์ สมเด็จพระราชินีแห่งปรัสเซีย
== เสกสมรส ==
เจ้าหญิงลูอีเซอแห่งปรัสเซีย เสกสมรสกับ เจ้าชายเฟรเดอริกแห่งเนเธอร์แลนด์ เมื่อวันที่ 21 พฤษภาคม ค.ศ. 1825 ณ กรุงเบอร์ลิน รับพระราชทานพระอิสริยยศเป็น เจ้าหญิงลูอีเซอแห่งเนเธอร์แลนด์ พระชายา โดยทรงมีพระบุตรร่วมกันดังนี้
ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์
เจ้าชายเฟรเดอริก
เจ้าชายวิลเลิม
เจ้าหญิงมารีแห่งเนเธอร์แลนด์
บุคคลที่เกิดในปี พ.ศ. 2351
บุคคลที่เสียชีวิตในปี พ.ศ. 2413
เจ้าหญิงปรัสเซีย
เจ้าหญิงเนเธอร์แลนด์
ราชวงศ์โฮเอินโซลเลิร์น
ราชวงศ์ออเรนจ์-นัสเซา
พระเจ้าฟรีดริช วิลเฮ็ล์มที่ 3 แห่งปรัสเซีย
ลิซ โรส

ลิซ โรส (Liz Rose) เป็นนักแต่งเพลงคันทรีชาวอเมริกัน เป็นที่รู้จักจากการร่วมทำเพลงกับเทย์เลอร์ สวิฟต์ เธอได้แต่งเพลงและซิงเกิลต่าง ๆ ร่วมกับสวิฟต์จำนวนกว่า 20 เพลง เช่น "ไวต์ฮอร์ส" "เทียร์ดรอปส์ออนมายกีตาร์" และ "ยูบีลองวิทมี" ซึ่งทำให้เธอได้รับรางวัลแกรมมีรวมกับสวิฟต์ในปี ค.ศ. 2010
== ประวัติ ==
ลิซ โรส เกิดที่แดลลัส รัฐเท็กซัส และเติบโตในเออร์วิง รัฐเท็กซัส จากนั้นโรสย้ายไปอยู่แนชวิลล์ รัฐเทนเนสซี กับอดีตสามี จอห์นนี โรส และเริ่มแต่งเพลงให้เพื่อน หนึ่งในเพลงที่เธอแต่งคือ "เอลิซาเบธ" ขับร้องโดยบิลลี กิลแมน ในปี ค.ศ. 2003 แกรี อัลลัน นำเพลง "ซองส์อะเบาต์เรน" ที่โรสแต่ง (ร่วมกับแพต แม็กลาฟลิน) ขึ้นชาร์ตเพลงคันทรีในยี่สิบอันดับแรก
โรสเริ่มแต่งเพลงกับเทย์เลอร์ สวิฟต์ให้อัลบั้มแรกของสวิฟต์ในปี ค.ศ. 2006 โดยโรสร่วมแต่งจำนวนเจ็ดเพลง สองซิงเกิลแรกจากอัลบั้ม ได้แก่ "ทิม แม็กกรอว์" และ "เทียร์ดรอปส์ออนมายกีตาร์" ทำให้โรสได้รับรางวัลนักแต่งเพลงแห่งปีจากสมาคม Society of European Stage Authors and Composers (SESAC) เมื่อปี ค.ศ. 2007
โรสยังคงร่วมแต่งเพลงกับสวิฟต์ลงอัลบั้มที่สอง เฟียร์เลส เมื่อปี ค.ศ. 2008 โดยร่วมแต่งเพลง "ไวต์ฮอร์ส" "ยูบีลองวิทมี" และเพลง "เฟียร์เลส" เพลง "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยมในปี ค.ศ. 2010 ขณะที่เพลง "ยูบีลองวิทมี" ได้เข้าชิงรางวัลสาขาเพลงแห่งปี
ในอัลบั้ม เรด อัลบั้มที่สี่ของสวิฟต์ โรสร่วมแต่งหนึ่งเพลง คือ "ออลทูเวลล์"
== อ้างอิง ==
บุคคลที่ยังมีชีวิตอยู่
ผู้ที่ได้รับรางวัลแกรมมี
บุคคลจากแดลลัส
เทย์เลอร์ สวิฟต์
Tai Chi 0

redirect ไทเก๊ก หมัดเล็กเหล็กตัน
ไทเก๊ก หมัดเล็กเหล็กตัน

ไทเก๊ก หมัดเล็กเหล็กตัน (Tai Chi 0) เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน ภาค 2 นำแสดงโดย ,เหลียง เจียฮุย, แองเจลาเบบี, เผิง อวี๋เยี่ยน
==เนื้อเรื่องย่อ==
เรื่องราวเกี่ยวกับชายหนุ่มที่ต้องการจะเป็นยอดฝีมือไทเก็ก โดยการเดินทางมาฝึกวิชาที่หมู่บ้านเล็กๆแห่งหนึ่ง แต่หารู้ไม่ว่าหมู่บ้านนี้ถูกปกครองด้วยเหล่าทหารสุดโหดที่กดขี่ชาวบ้านมานานนับปี โดยเหล่าชาวบ้านรู้ว่าชายหนุ่มผู้นี้คือความหวังเดียวของพวกเขา พวกเขาจึงช่วยให้ชายหนุ่มนั้นสำเร็จวิชาไทเก็ก เพื่อนำเอาไปปราบเหล่าทหารชั่ว
==นักแสดงนำ==
เจย์เดน หยวน รับบท หยาง ลู่เฉิน
แองเจลาเบบี รับบท เฉิน อู่เหนียง
เผิง อวี๋เยี่ยน รับบท ฟาง ซื่อจิ่ง
เหลียง เจียฮุย รับบท เฉิน ฉางซิง
แมนดี้ เหลียว รับบท แคลร์ แฮททรอว์
เฉิน ซื่อ รับบท โทฟุ
สตีเฟ่น ฟุง รับบท น่าน
ซู ฉี รับบท อาซ้อหยาง
หลิว เหว่ยเฉียง รับบท อาหยาง
เหลียง เสี่ยวหลุง รับบท อาตง
เฝิง เส้าเฟิง รับบท เฉิง ไซ่หยาง
==อ้างอิง==
==แหล่งข้อมูลอื่น==
ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์

ลูอีสแห่งเนเธอร์แลนด์ (Louise of the Netherlands ; 3 สิงหาคม ค.ศ. 1828 - 30 มีนาคม ค.ศ. 1871) เป็นสมเด็จพระราชินีแห่งสวีเดนและนอร์เวย์ ในฐานะพระมเหสีในพระเจ้าคาร์ลที่ 15 แห่งสวีเดน
== พระราชประวัติ ==

ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์ พระนามเดิม เจ้าหญิงลูอีสแห่งเนเธอร์แลนด์ เสด็จพระราชสมภพเมื่อวันที่ 5 สิงหาคม ค.ศ. 1828 ณ สหราชอาณาจักรเนเธอร์แลนด์ ทรงเป็นพระธิดาพระองค์ใหญ่ใน เจ้าชายเฟรเดอริกแห่งเนเธอร์แลนด์ และ เจ้าหญิงลูอีสแห่งปรัสเซีย (1808–1870) ทรงเป็นพระราชนัดดาใน พระเจ้าวิลเลิมที่ 1 แห่งเนเธอร์แลนด์ ทางสายพระบิดา และเป็นพระราชนัดดาใน พระเจ้าฟรีดริช วิลเฮ็ล์มที่ 3 แห่งปรัสเซีย ผ่านทางสายพระมารดา โดยการศึกษาของเจ้าหญิงลูอีสนั้น ทรงศึกษาใน เบลเยียม โดยทรงศึกษา ภาษาฝรั่งเศส ภาษาอังกฤษ ภาษาเยอรมัน และ ภาษารัสเซีย ทั้งนี้ทรงโปรดการเล่นเปียโนมาก
== อภิเษกสมรส==


ในปี ค.ศ. 1849 พระองค์ทรงถูกวางให้เป็นพระวรชายาในอนาคตของ พระเจ้าคาร์ลที่ 15 แห่งสวีเดน ขระนั้นทรงดำรงพระอิสริยยศเป็น มกุฎราชกุมารแห่งสวีเดนและนอร์เวย์ พระราชโอรสใน พระเจ้าออสการ์ที่ 1 แห่งสวีเดน กับ  โจเซฟินแห่งลอยเทนแบร์ก แต่การเสกสมรสของทั้ง 2 พระองค์ไม่ได้ประสบความสำเร็จในครั้งแรก โดย พระเจ้าออสการ์ที่ 1 แห่งสวีเดน ทรงมีพระราชประสงค์เชื่อสัมพันธ์ราชวงศ์ต่างๆในยุโรป โดยทรงจัดงานขึ้นอีกครั้ง โดยเจ้าหญิงลูอีสได้รับพระราชทานพระอิสริยยศเป็น เจ้าหญิงลูอีส มกุฎราชกุมารีแห่งสวีเดนและนอร์เวย์ พระวรชายา
== สมเด็จพระราชินีแห่งสวีเดนและนอร์เวย์ ==
ภายหลังที่ พระเจ้าออสการ์ที่ 1 แห่งสวีเดน เสด็จสวรรคต เจ้าชายคาร์ล ได้ขึ้นเป็นพระมหากษัตริย์แห่งสวีเดนและนอร์เวย์ ทำให้พระองค์กลายเป็น สมเด็จพระราชินีแห่งสวีเดนและนอร์เวย์
== พระราชบุตร ==

พระเจ้าคาร์ลที่ 15 แห่งสวีเดน และ สมเด็จพระราชินีลูอีสมีพระราชบุตรร่วมกัน 2 พระองค์คือ
ลูอีสแห่งสวีเดน สมเด็จพระราชินีแห่งเดนมาร์ก อภิเษกสมรสกับ สมเด็จพระเจ้าเฟรเดอริกที่ 8 แห่งเดนมาร์ก
เจ้าชายคาร์ล ออสการ์ ดยุกแห่งเซอเดร์มันลันด์ สิ้นพระชนม์ขณะมีพระชันษา 1 ชันษา
== สวรรคต ==

สมเด็จพระราชินีลูอีส เสด็จสวรรคตเมื่อวันที่ 30 มีนาคม ค.ศ. 1871 สิริพระชนมพรรษา 42 พรรษา โดยพระบรมศพของพระองค์ถูกตั้งเคียงคู่พระราชสวามี
== พระอิสริยยศ ==

เจ้าหญิงลูอีสแห่งเนเธอร์แลนด์
สมเด็จพระราชินีลูอีสแห่งสวีเดนและนอร์เวย์
บุคคลที่เกิดในปี พ.ศ. 2371
บุคคลที่เสียชีวิตในปี พ.ศ. 2414
เจ้าหญิงเนเธอร์แลนด์
ราชินีแห่งสวีเดน
ราชินีแห่งนอร์เวย์
มกุฎราชกุมารีแห่งสวีเดน
มกุฎราชกุมารีแห่งนอร์เวย์
ราชวงศ์ออเรนจ์-นัสเซา
ราชวงศ์เบอร์นาดอตต์
รายชื่อประเทศในทวีปเอเชียเรียงตามประชากร

นี่คือรายชื่อประเทศในทวีปเอเชียเรียงตามประชากรโดยจากการสำมะโนประชากร
== อ้างอิง ==
== ดูเพิ่ม ==
ภูมิศาสตร์
ทวีปเอเชีย
รายชื่อประเทศเรียงตามลำดับตัวอักษร
รายชื่อประเทศเรียงตามทวีป
รายชื่อประเทศและเขตการปกครองเรียงตามขนาดพื้นที่ทั้งหมด
รายชื่อประเทศและดินแดน
รายชื่อเขตการปกครอง
รายชื่อประเทศ
ประชากร
ทวีปเอเชีย
ไดไฮโดรสเตรปโตมัยซิน

ไดไฮโดรสเตรปโตมัยซิน (Dihydrostreptomycin) เป็นอนุพันธ์ของสเตรปโตมัยซิน ที่มีคุณสมบัติในการฆ่าเชื้อแบคทีเรีย โดยไดไฮโดรสเตรปโตมัยซินถูกจัดเป็นยาปฏิชีวนะกลุ่มอะมิโนไกลโคไซด์กึ่งสังเคราะห์ และถูกนำมาใช้ในการรักษาวัณโรค
ส่วนกลไกการออกฤทธิ์ของไดไฮโดรสเตรปโตมัยซินนั้น หลังจากถูกลำเลียงผ่านเยื่อหุ้มเซลล์เข้าไปภายในเซลล์แบคทีเรีย ไดไฮโดรสเตรปโตมัยซินจะเข้าจับกับโปรตีน S12 บนหน่วยย่อย 30 เอสของไรโบมโซมแบคทีเรียแบบไม่ผันกลับ ซึ่งจะส่งผลรบกวนการเข้าจับกันเป็นสารเซิงซ้อนแรกเริ่ม (initial complex) ของเอ็มอาร์เอ็นเอและไรโบโซมของแบคทีเรีย ทำให้โปรตีนที่สังเคราะห์ได้จากกระบวนการดังกล่าวไม่สามารถทำงานได้ ส่งผลให้เซลล์แบคทีเรียตายในที่สุด
ทั้งนี้ พบว่าการใช้ไดไฮโดรสเตรปโตมัยซินนั้นเป็นสาเหตุทำให้เกิดความเป็นพิษต่อระบบการได้ยิน (ototoxicity) ได้ ทำให้ในปัจจุบันไม่มีการใช้ยานี้ในมนุษย์แล้ว
== ดูเพิ่ม ==
สเตรปโตมัยซิน
การแปลรหัส (พันธุศาสตร์)
== อ้างอิง ==
== แหล่งข้อมูลอื่น ==
Dihydrostreptomycin | C21H41N7O12 - PubChem
อะมิโนไกลโคไซด์
เลือดออกในปอด

เลือดออกในปอด (pulmonary hemorrhage) คือการที่มีการตกเลือดอย่างเฉียบพลันจากปอด ทางเดินหายใจส่วนบน หลอดลม หรือถุงลม หากปรากฎให้เห็นอาการได้มักเป็นในรายที่มีเลือดออกมากแล้ว อาการแรกเริ่มที่พบบ่อยคือการไอเป็นเลือด หากเป็นรุนแรงจะมีอาการขาดออกซิเจน ทำให้มีออกซิเจนในเลือดต่ำ และมีอาการเขียวคล้ำตามมา การรักษาควรต้องทำอย่างรวดเร็ว ซึ่งอาจประกอบด้วยการดูดเลือดออกจากหลอดลม การให้ออกซิเจน การช่วยหายใจด้วยแรงดันบวก และการแก้ไขโรคที่เป็นสาเหตุ เช่น ภาวะการแข็งตัวของเลือดผิดปกติ หรืออื่นๆ ในบางรายอาจจำเป็นต้องให้เลือดด้วย
สาเหตุการเสียชีวิต
โรคของปอด
เขตคันลูรังคาบีซายาอัน

เขตคันลูรังคาบีซายาอัน (ฮีลีไกโนน: Kabisay-an Nakatundan; Kanlurang Kabisayaan) หรือ เขตที่ 6 เป็นเขตหนึ่งของประเทศฟิลิปปินส์ ประกอบไปด้วย 6 จังหวัด ได้แก่ จังหวัดอักลัน, จังหวัดอันตีเก‎, จังหวัดคาปิซ‎, จังหวัดกีมารัส, จังหวัดอีโลอีโล‎ และจังหวัดเนโกรสโอกซีเดนตัล และ 2 นครที่มีประชากรอย่างสูง ได้แก่ บาโคโลด และอีโลอีโลซิตี ซึ่งเป็นศูนย์กลางของเขตนี้ ภาษาที่ใช้กันส่วนใหญ่คือภาษาฮีลีไกโนน ภาษาอักลัน ภาษาคาปิซ ภาษากินาไรอา และภาษาเซบัวโน เขตนี้มีพื้นที่ 20,794.18 ตารางกิโลเมตร ประชากร 7,536,383 คน เป็นเขตที่มีประชากรมากที่สุดของหมู่เกาะวิซายัส
== ภูมิศาสตร์ ==

ประกอบด้วยเกาะปาไนย์และเกาะกีมารัส รวมไปถึงซีกตะวันตกของเกาะเนโกรส ติดกับทะเลซีบูยันทางทิศเหนือ, ทะเลวิซายันทางทิศตะวันออกเฉียงเหนือ, เขตกิตนางคาบีซายาอัน‎ทางทิศตะวันออก, ช่องแคบอีโลอีโลกับอ่าวปาไนย์ทางทิศใต้ และทะเลซูลูทางทิศตะวันตก
== การแบ่งเขตการปกครอง ==

ประกอบด้วย 6 จังหวัด, 2 นครที่มีประชากรสูงมาก, 14 นครทั่วไป, 117 เทศบาล และ 4,051 บารังไกย์
== อ้างอิง ==
== แหล่งข้อมูลอื่น ==
Philippine Standard Geographic Code 
เขตคันลูรังคาบีซายาอัน
อิมมูโนโกลบุลินต่อ Rho(D)

อิมมูโนโกลบุลินต่อแอนติเจนโร (D) (Rho(D) immune globulin) เป็นยาอย่างหนึ่ง ใช้ป้องกันการเกิดภาวะภูมิไม่เข้ากันในระบบหมู่เลือดอาร์เอช ในกรณีที่มารดามีหมู่เลือดเป็นอาร์เอชลบ และใช้รักษาโรคเกล็ดเลือดต่ำชนิด ITP ในผู้ป่วยที่มีหมู่เลือดเป็นอาร์เอชบวก มักให้ขณะตั้งครรภ์และหลังตั้งครรภ์ หรือให้ในกรณีที่ผู้ป่วยที่มีหมู่เลือดอาร์เอชลบจำเป็นต้องได้รับเลือดหรือผลิตภัณฑ์ของเลือดที่เป็นหมู่อาร์เอชบวก วิธีให้ทำได้โดยฉีดเข้ากล้ามเนื้อหรือเข้าหลอดเลือดดำ ให้ครั้งหนึ่งสามารถออกฤทธิ์ได้ 2-4 สัปดาห์
วิทยาภูมิคุ้มกัน
สูติศาสตร์
กุมารเวชศาสตร์
เวชศาสตร์การบริการโลหิต
ยาหลักขององค์การอนามัยโลก
โรคจากหมู่เลือดอาร์เอช

โรคจากหมู่เลือดอาร์เอช (Rh disease) หรือ ภาวะมีภูมิคุ้มกันต่ออาร์เอช แอนติเจน, หมู่เลือดอาร์เอชไม่เข้ากัน, โรคเม็ดเลือดแดงแตกจากหมู่เลือดอาร์เอช ฯลฯ เป็นโรคเม็ดเลือดแดงแตกในทารกอย่างหนึ่ง อาจมีอาการได้ตั้งแต่เล็กน้อยไปจนถึงรุนแรง และมักพบในบุตรคนที่สองหรือถัดๆ ไป ของมารดาที่มีหมู่เลือดอาร์เอชลบ และบิดามีหมู่เลือดอาร์เอชบวก ทำให้ทารกในครรภ์มีหมู่เลือดอาร์เอชบวก ระหว่างการคลอด มารดามีโอกาสได้รับเลือดของทารกเข้าไปในร่างกาย (จากที่แต่เดิมจะถูกกั้นไว้ด้วยเนื้อรก) ซึ่งเมื่อเกิดเหตุการณ์เช่นนี้จะทำให้มารดาสร้างภูมิคุ้มกันต่อแอนติเจนบวกของหมู่เลือดอาร์เอช หรือแอนติเจนดี เมื่อตั้งครรภ์บุตรคนถัดไปแล้วทารกในครรภ์มีหมู่เลือดอาร์เอชบวก แอนติบอดีของมารดาจะสามารถผ่านรกเข้าไปทำให้เกิดเม็ดเลือดแดงแตกได้ ทารกจะมีโลหิตจาง หากเป็นเล็กน้อยทารกจะสามารถมีชีวิตรอดได้ หลังคลอดจะมีโลหิตจางเล็กน้อยหรือปานกลาง และมีเม็ดเลือดแดงตัวอ่อนเป็นสัดส่วนสูงกว่าปกติ ส่วนในรายที่มีอาการรุนแรง ทารกอาจมีอาการซีดอย่างรุนแรง เกิดเป็นอีริโทบลาสโตซิส ฟีตาลิสได้ หากรุนแรงมากจะทำให้ทารกมีภาวะหัวใจวาย เกิดเป็นทารกบวมน้ำ และเสียชีวิตก่อนคลอดหรือขณะคลอดได้
== สัญญาณและอาการ==
อาการของโรค Rh ได้แก่ น้ำคร่ำสีเหลือง และม้าม ตับ หรือหัวใจโต หรือการสะสมของของเหลวในช่องท้องของทารกในครรภ์
โรคจากหมู่เลือดอาร์เอชสามารถป้องกันได้โดยการให้ยาอิมมูโนโกลบูลินต่อแอนติเจนอาร์เอชกับมารดา ระหว่างการตั้งครรภ์ หรือทันทีหลังคลอด
เลือดออกและความผิดปกติของเลือดของทารกในครรภ์และแรกเกิด
โรคที่เริ่มต้นในระยะปริกำเนิด
กุมารเวชศาสตร์
เวชศาสตร์การบริการโลหิต
เอสเอชวายโฟร์ตีเอต

SHY48 (อ่านว่า เอสเอชวายโฟร์ตีเอต) เป็นกลุ่มไอดอลหญิงจากประเทศจีนประจำเมืองเฉิ่นหยาง และเป็นวงน้องสาวลำดับที่ 3 ของกลุ่มไอดอลจีน SNH48 ก่อตั้งขึ้นในปี 2017 สังกัด Shanghai Star48 Culture & Media Co. Ltd. ปัจจุบันทางวงมีสมาชิกทั้งหมด 54 คน โดยแบ่งออกเป็นสองทีม ได้แก่ ทีม SIII และ ทีม HIII
เมื่อวันที่ 30 กรกฎาคม 2016 มีการประกาศถึงการก่อตั้งวง SHY48 จาก Silk Media ในงานคอนเสิร์ตครั้งที่ 3 ของวง SNH48 และมีการเปิดออดิชันภายในวันเดียวกัน  จากนั้นมีการก่อตั้งโรงละครประจำวงในชื่อ "SHY48 Xingmeng Theater" ตั้งอยู่ในเมืองเฉิ่นหยาง เปิดตัวเมื่อวันที่ 12 มกราคม 2017 ต่อมาเมื่อวันที่ 1 กรกฎาคม 2017 ทางวงได้ประกาศหัวหน้าและรองหัวหน้าทีม SIII ซึ่งได้แก่ Liu Jiao และ Wang Shimeng ตามลำดับ จากนั้นทางวงได้ปล่อยซิงเกิลแรกออกมาในชื่อ 前行的力量  เมื่อวันที่ 15 กันยายน 2017
วันที่ 19 มกราคม 2019 ในระหว่างการจัดงาน SNH48 REQUEST TIME 5th Edition BEST 50 ได้มีการประกาศ SNH48 Group Grand Shuffle 2019 เกิดขึ้น ทำให้วง SHY48 ได้ยุติกิจกรรมของวงตั้งแต่นั้นมา โดยเมมเบอร์ของวงได้ย้ายไปยังวงพี่สาวต่างๆและได้ย้ายเมมเบอร์บางส่วนไปยังวงน้องสาววงใหม่ นั่นคือ IDOLS Ft
== ผลงาน ==
=== ซิงเกิล ===
前行的力量  - 15 กันยายน 2017
== อ้างอิง ==
== แหล่งข้อมูลอื่น ==
SHY48
วงน้องสาวของ SNH48
สโมสรฟุตบอลคาราบัก

สโมสรฟุตบอลคาราบัก หรือรู้จักกันในชื่อ คาราบัก [ɡɑɾɑbɑɟ] เป็นสโมสรฟุตบอลอาชีพของประเทศอาเซอร์ไบจาน ปัจจุบันลงเล่นในอาเซอร์ไบจานพรีเมียร์ลีก สโมสรมีจุดเริ่มต้นจากเมืองอักดัม ซึ่งปัจจุบันกลายเป็นเมืองร้างอันเนื่องจากสงครามนากอร์โน-คาราบัค ทำให้ปัจจุบัน สโมสรนี้ตั้งอยู่ที่บากู เมืองหลวงของประเทศ
สโมสรก่อตั้งในปี ค.ศ. 1951 และเป็นหนึ่งในสมาชิกก่อตั้งอาเซอร์ไบจานพรีเมียร์ลีกในปี ค.ศ. 1992 หนึ่งฤดูกาลถัดมา พวกเขาคว้าแชมป์ลีกในประเทศสมัยแรก กลายเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ คาราบักเป็น 1 ใน 2 สโมสรของอาเซอร์ไบจาน ร่วมกับเนฟต์ซิ พีเอฟเค ที่ลงเล่นในพรีเมียร์ลีกทุกฤดูกาล
คาราบัก ลงเล่นที่อาเซอร์ซุนอารีนา และสนามกีฬาโตฟิก บาห์รามอฟ ในบากู ซึ่งเป็นสนามแข่งขันของฟุตบอลทีมชาติอาเซอร์ไบจานอีกด้วย
ในปี ค.ศ. 2014 พวกเขาคว้าแชมป์พรีเมียร์ลีกในรอบ 21 ปี โดยคาราบักชนะเลิศพรีเมียร์ลีก 5 สมัย และฟุตบอลถ้วยอาเซอร์ไบจานคัพ 6 สมัย คาราบักกลายเป็นสโมสรที่สองของอาเซอร์ไบจาน ที่สามารถเข้ารอบแบ่งกลุ่มในการแข่งขันระดับทวีปยุโรปได้ โดยเข้าแข่งขันยูฟ่ายูโรปาลีก รอบแบ่งกลุ่ม ฤดูกาล 2014–15 และกลายเป็นสโมสรแรกของประเทศ ที่ได้เข้าแข่งขันยูฟ่าแชมเปียนส์ลีก รอบแบ่งกลุ่ม ในฤดูกาล 2017–18
== สนามแข่งขัน ==

ก่อนหน้านี้เคยใช้สนามกีฬาโอลิมปิกกูซานลีที่กูซานลี จังหวัดอักนัมในนากอร์โน-คาราบัค ส่วนสนามกีฬาอิมารัต ซึ่งเป็นสนามเหย้าแห่งแรก ถูกทำลายในสงครามนากอร์โน-คาราบัค
ในปี ค.ศ. 2012 ได้เริ่มก่อสร้างอาเซอร์ซุนอารีนา สนามกีฬาเอนกประสงค์ในซูราคานิในบากู สนามมีจำนวน 5,800 ที่นั่ง สร้างเสร็จปี ค.ศ. 2015
สถิติผู้ชมสูงสุด เกิดขึ้นเมื่อวันที่ 27 กันยายน ค.ศ. 2017 การแข่งขันยูฟ่าแชมเปียนส์ลีก รอบแบ่งกลุ่ม นัดพบกับสโมสรฟุตบอลโรมา จำนวน 67,200 คน
== เกียรติประวัติ ==

คาราบักเป็นสโมสรแรกที่มิได้ตั้งอยู่ในบากูที่สามารถคว้าแชมป์ลีกได้ และเป็น 1 ใน 2 สโมสรของอาเซอร์ไบจาน ร่วมกับเนฟต์ซิ พีเอฟเค ที่ลงเล่นในพรีเมียร์ลีกทุกฤดูกาล
=== สหภาพโซเวียต ===
โซเวียตเซคกันด์ลีกบี
ชนะเลิศ  (1): 1990
อาเซอร์ไบจาน เอสเอสอาร์ ลีก
ชนะเลิศ (2): 1988, 1990
อาเซอร์ไบจาน เอสเอสอาร์ คัพ
ชนะเลิศ (1): 1990
=== อาเซอร์ไบจาน ===
อาเซอร์ไบจานลีก
ชนะเลิศ (10): 1993, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022/23
อาเซอร์ไบจานคัพ
ชนะเลิศ (6): 1993, 2005–06, 2008–09, 2014–15, 2015–16, 2016–17
อาเซอร์ไบจานซูเปอร์คัพ
ชนะเลิศ (1): 1994
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ข้อมูลสโมสรโดยยูฟ่า
คาราบัก
คาราบัก
เจ้าหญิงมารีแห่งเนเธอร์แลนด์

เจ้าหญิงมารีแห่งเนเธอร์แลนด์ (Princess Marie of the Netherlands; 5 มิถุนายน ค.ศ. 1841 – 22 มิถุนายน ค.ศ. 1910) เป็นพระธิดาในเจ้าชายเฟรเดอริกแห่งเนเธอร์แลนด์ กับเจ้าหญิงลูอีเซอแห่งปรัสเซีย และเป็นพระชายาในเจ้าชายวิลเฮ็ล์ม เจ้าชายแห่งวีท
== พระประวัติ ==
เจ้าหญิงมารีแห่งเนเธอร์แลนด์ ประสูติเมื่อวันที่ 5 มิถุนายน ค.ศ. 1841 ณ ประเทศเนเธอร์แลนด์ เป็นพระธิดาพระองค์สุดท้องใน เจ้าชายเฟรเดอริกแห่งเนเธอร์แลนด์ กับ เจ้าหญิงลูอีเซอแห่งปรัสเซีย ขณะมีพระขันษาราว 5 ปี แพทย์ได้วินิจฉัยว่าพระองค์มีปัญหาด้านการได้ยิน แต่พระอาการไม่น่าเป็นห่วง เมื่อเจริญพระชันษาขึ้น พระองค์คาดหวังว่าจะเสกสมรสกับเจ้าชายเอ็ดเวิร์ด เจ้าชายแห่งเวลส์ แต่สมเด็จพระราชินีนาถวิกตอเรีย ไม่ทรงยอมรับและทรงต่อต้านเป็นอย่างมาก ในที่สุดทั้งสองไม่ได้เสกสมรสกัน
== เสกสมรส ==
หลังจากไม่ได้เป็นพระวรชายาในเจ้าชายเอ็ดเวิร์ด เจ้าชายแห่งเวลส์ เจ้าหญิงมารีทรงพบกับเจ้าชายวิลเฮ็ล์ม เจ้าชายแห่งวีท ก่อนเสกสมรสกันในวันที่ 18 กรกฎาคม ค.ศ. 1871 โดยได้รับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตร ดังนี้
เจ้าชายวิลเฮ็ล์ม ฟรีดริช เจ้าชายแห่งวีท
เจ้าชายอเล็กซานเดอร์
เจ้าชายวิลเฮ็ล์ม เจ้าชายแห่งแอลเบเนีย
เจ้าชายวิกเตอร์
เจ้าหญิงลูอีส
เจ้าหญิงเอลิซาเบธ
ภายหลังเสกสมรส 36 ปี เจ้าชายวิลเฮ็ล์ม เจ้าชายแห่งวีทได้สิ้นพระชนม์ ตำแหน่ง เจ้าชายพระประมุขแห่งวีท จึงตกเป็นของพระโอรสพระองค์ใหญ่ คือ เจ้าชายวิลเฮ็ล์ม ฟรีดริช เจ้าชายแห่งวีท พระองค์จึงได้รับการสถาปนาที่ เจ้าหญิงมารี เจ้าหญิงหม้ายแห่งวีท
พระองค์สิ้นพระชนม์เมื่อวันที่ 22 มิถุนายน ค.ศ. 1910 สิริพระชันษา 69 ปี
เจ้าหญิงเนเธอร์แลนด์
ราชวงศ์ออเรนจ์-นัสเซา
เจ้าหญิงวีท
ยาฝังคุมกำเนิด

ยาฝังคุมกำเนิด (contraceptive implant) เป็นอุปกรณ์ปลูกฝังทางการแพทย์ใช้เพื่อคุมกำเนิด อาจทำโดยการปล่อยฮอร์โมนเพื่อยับยั้งการตกไข่หรือการพัฒนาของตัวอสุจิ, การใช้ทองแดงเป็นสารฆ่าเชื้ออสุจิในมดลูก, หรืออาจใช้วิธีกีดขวางโดยไม่ใช้ฮอร์โมน ยาฝังคุมกำเนิดถูกออกแบบเพื่อป้องกันการตั้งครรภ์โดยไม่สามารถป้องกันโรคติดต่อทางเพศสัมพันธ์
ในประเทศไทย พระราชบัญญัติการป้องกันและแก้ไขปัญหาการตั้งครรภ์ในวัยรุ่น พ.ศ. 2559 ให้ผู้มีอายุระหว่าง 10 ถึง 20 ปี เข้ารับการฝังยาคุมกำเนิดชนิดฝังใต้ผิวหนังได้ฟรีในโรงพยาบาลรัฐทั่วประเทศ
== สำหรับผู้หญิง ==
=== ชนิดฝังใต้ผิวหนัง ===
ยาคุมกำเนิดชนิดฝังใต้ผิวหนังทำงานโดยใช้ฮอร์โมน มีประสิทธิผลสูง และได้รับการรับรองในกว่า 60 ประเทศ ผู้หญิงนับล้านคนทั่วโลกใช้วิธีคุมกำเนิดนี้ ส่วนใหญ่อยู่ในรูปแบบของท่ออ่อนขนาดเล็ก ความยาวประมาณ 40 มม. และใช้โดยการให้แพทย์ฝังใต้ผิวหนัง (มักฝังบนส่วนต้นแขน) หลังติดตั้งจะช่วยป้องกันการตั้งครรภ์โดยการปล่อยฮอร์โมนที่หยุดไม่ให้รังไข่ปล่อยเซลล์ไข่และยังทำให้มูกช่องคลอดข้นขึ้น รูปแบบที่ได้รับความนิยมสูงสุด ได้แก่ แบบหลอดเดียว (single-rod etonogestrel implant) และแบบสองหลอด (two-rod levonorgestrel implant)
ยี่ห้อต่าง ๆ ได้แก่:
Norplant และ Jadelle (Norplant II)
Implanon/Nexplanon
Sino-implant (II) ภายใต้ชื่อ Zarin, Femplant และ Trust
ประโยชน์ของยาฝังคุมกำเนิดแบบนี้ได้แก่ ประจำเดือนน้อยลง, ลดอาการก่อนมีประจำเดือน, ให้ผลเป็นเวลานาน (สูงสุดสามปี), ปลอดภัยสำหรับผู้ให้นมบุตรและผู้สูบบุหรี่, และ สะดวกเนื่องจากไม่ต้องดูแลหรือใช้ทุกวัน ในบางกรณีอาจส่งผลเสีย เช่น มีอาการประจำเดือนมาไม่ปกติใน 6 ถึง 12 เดือนแรก ไม่บ่อยนักอาจมีผลกระทบ เช่น ทำให้ไม่อยากอาหาร, ซึมเศร้า, อารมณ์แปลปรวน, ระดับฮอร์โมนไม่ปกติ, เจ็บหน้าอก, น้ำหนักขึ้น, มึนหัว, มีอาการคล้ายคนท้อง, หรือ มีภาวะง่วงงุน
=== ห่วงอนามัยคุมกำเนิด ===
ห่วงอนามัยคุมกำเนิด (IUD) เป็นอุปกรณ์คุมกำเนิดขนาดเล็ก มักมีรูปร่างคล้ายตัว T ใช้โดยการใส่เข้าไปในมดลูกเพื่อป้องกันการตั้งครรภ์ มีหลายชนิดทั้งที่เคลือบทองแดง, เคลือบฮอร์โมน, และแบบไม่เคลือบสาร โดยเป็นวิธีคุมกำเนิดระยะยาวที่ย้อนกลับได้ซึ่งให้ประสิทธิผลสูงสุด
อัตราการล้มเหลวของห่วงอนามัยเคลือบทองแดงอยู่ที่ราว 0.8% ส่วนแบบเคลือบฮอร์โมนมีอัตราการล้มเหลวเพียง 0.2% ในการใช้ปีแรก นอกจากนี้ยังเป็นวิธีคุมกำเนิดที่ให้ความพอใจสูงสุดกับผู้ใช้ ใน พ.ศ. 2554 ห่วงอนามัยคุมกำเนิดเป็นวิธีคุมกำเนิดแบบย้อนกลับได้ที่ถูกใช้มากที่สุดทั่วโลก นอกจากนี้ห่วงอนามัยคุมกำเนิดยังมักเป็นวิธีคุมกำเนิดที่ถูกที่สุดสำหรับผู้หญิง
== อ้างอิง ==
การคุมกำเนิด
รายชื่อสมาชิกเอเคบีโฟร์ตีเอต

สมาชิกวงเอเคบีโฟร์ตีเอต (AKB48) อาจการเปลี่ยนแปลงบ่อยครั้งเนื่องจากการทดสอบความสามารถ การจบการศึกษา การย้ายทีม และการย้ายวงระหว่างวง AKB48 กับวงน้องสาว วงเอเคบีโฟร์ตีเอตมีสมาชิกทั้งหมด 58 คน แบ่งออกเป็นสมาชิกหลัก 40 คน นอกจากนี้ยังมีสมาชิกเค็งคิวเซย์ 18 คน แบ่งออกเป็นเค็งคิวเซย์ที่เป็นตัวสำรองให้กับทีมหลัก 9 คน และที่เป็นตัวสำรองให้กับวงโดยรวม 9 คน โดยมีมุกาอิจิ มิอง เป็นหัวหน้าวงโดยรวมหรือที่เรียกว่า "โซคันโตกุ"
==สมาชิกปัจจุบัน ==
===สมาชิกหลัก===
ตั้งแต่ 17 ตุลาคม ค.ศ. 2023 เป็นต้นไป วงได้ยกเลิกระบบทีม A ทีม K ทีม B และทีม 4 เปลี่ยนมาเป็นระบบรุ่นและระบบเด็กฝึก โดยมีสมาชิกหลัก 40 คน
- คือไม่ลงเลือกตั้ง
N/A คือไม่ติดอันดับเลือกตั้ง
===ทีมเอต===
ทีมเอต (Team 8) ก่อตั้งขึ้นเมื่อเดือนเมษายน ค.ศ. 2014 ประกอบด้วยสมาชิก 47 คน แต่ละคนเป็นตัวแทนของแต่ละจังหวัดในประเทศญี่ปุ่น สีประจำทีมคือ  สีกรมท่า และเมื่อตัวแทนจังหวัดใดจบการศึกษา จะมีการหาสมาชิกตัวแทนจังหวัดคนใหม่
ต่อมาวงได้ยกเลิกระบบทีม 8 ตั้งแต่ 30 เมษายน ค.ศ. 2023 เป็นต้นไป
แสดงถึงผู้ที่ไม่ติดอันดับเลือกตั้ง
แสดงถึงผู้ที่ไม่เข้าร่วมการเลือกตั้ง
===เค็งกีวเซ===
เค็งกีวเซ  เป็นสมาชิกที่ทำหน้าที่เป็นตัวสำรองให้กับทีมหลัก โดยส่วนมากแล้วจะประกอบด้วยสมาชิกที่ยังไม่ได้รับการเลื่อนขั้นให้อยู่ทีมใดทีมหนึ่ง ทั้งนี้ยกเว้นสมาชิกที่คัดเลือกจากการดราฟต์
==== รุ่นที่ 17  ====
เปิดตัวเมื่อวันที่ 4 พฤษภาคม ค.ศ. 2022 ด้วยจำนวนสมาชิกทั้งหมด 11 คน  ปัจจุบันคงเหลือสมาชิก 10 คน
====รุ่นที่ 18====
เปิดตัวเมื่อวันที่ 9 เมษายน ค.ศ. 2023 ด้วยจำนวนสมาชิกทั้งหมด 8 คน
== อดีตสมาชิก ==
=== สมาชิกที่จบการศึกษา ===
รายชื่อที่มี * คือสมาชิกที่ถูกคัดออกใน Kenkyuusei Selection (การทดสอบสมาชิกที่เป็นเค็งกีวเซเป็นระยะ ๆ เพื่อดูพัฒนาการและคัดคนที่ไม่สามารถเข้ากับระบบของ 48Group ได้ออกไป)
=== สมาชิกวงน้องสาวที่ยกเลิกการควบทีม ===
สมาชิกที่ไม่ระบุวันที่ยกเลิกควบทีม คือการยกเลิกเนื่องจากการซัฟเฟิลทีมของ AKB48
*สมาชิกที่ระบุวันที่คือสมาชิกที่จบการศึกษาขณะควบทีมหรือขอยกเลิกควบทีมด้วยตัวเอง
=== สมาชิกที่ย้ายไปยังวงน้องสาว ===
=== Baito AKB ===
AKB48 ได้เปิดรับสมัครสมาชิกใหม่ในรูปแบบพนักงาน Part-time ซึ่งเป็นส่วนหนึ่งของโปรเจกต์ "Baito AKB48" ระหว่างสังกัดของเอเคบีและเว็บไซต์จัดหางานไบโทรุ (Baitoru) โดยปิดตัวและมีการแสดงสเตจ Baito AKB Special Stage เมื่อ 28  กุมภาพันธ์ ค.ศ. 2015
== อ้างอิง ==
== แหล่งข้อมูลอื่น ==
เอเคบีโฟร์ตีเอต
เกิร์ลกรุปญี่ปุ่น
กลุ่มดนตรีสัญชาติญี่ปุ่น